Diari Oficial de la Generalitat Valenciana


Sumari del DOGV 2260, del 05-05-1994 (1994/831314)

ORDRE de 8 d'abril de 1994, de la Conselleria d'Educació i Ciència, per la qual es dicten normes per a l'elecció d'òrgans unipersonals de govern en determinats centres docents públics no universitaris de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/08/(3)/dof/vci/html**

### Dades del document

Número de DOGV
:   2260

Data del DOGV
:   05-05-1994

Secció del DOGV
:   DISPOSICIONS GENERALS

Número del document
:   1994/831314


Data del document
:   08-04-1994

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

ORDRE de 8 d'abril de 1994, de la Conselleria d'Educació i Ciència, per la qual es dicten normes per a l'elecció d'òrgans unipersonals de govern en determinats centres docents públics no universitaris de la Comunitat Valenciana. [94/2593]  
La Llei orgànica 8/1985, de 3 de juliol, reguladora del Dret a l'Educació (LODE) determina en el títol III l'elecció dels òrgans unipersonals de govern dels centres docents públics no universitaris.  
El Decret 12/1986, de 10 de febrer, modificat pel Decret 68/1989, de 5 de maig i els decrets 90/1986, de 8 de juliol i 89/1991, de 29 de maig, tots ells del Govern Valencià, regulen el procediment d'elecció dels òrgans unipersonals de govern dels centres públics d'educació general bàsica, batxillerat, formació professional, ensenyaments especialitzats i educació permanent d'adults (EPA).  
Com que aviat conclourà el mandat d'alguns dels titulars d'aquests òrgans, cal procedir a la convocatòria d'eleccions per a la renovació.  
En atenció d'aquests motius, de conformitat amb les disposicions abans esmentades i fent ús de les facultats que em confereix l'article 35 de la Llei de Govern Valencià  
ORDENE:  
Primer  
Es convoquen eleccions de directors de centres públics d'educació general bàsica/primària, batxillerat i formació professional/secundària, preescolar/educació infantil, educació general bàsica de menys de vuit unitats, educació especial, ensenyaments especialitzats i educació permanent d'adults (EPA) que es troben en algun dels supòsits següents:  
a) Centres els directors dels quals finalitzen el mandat el 30 de juny de 1994.  
b) Centres que tinguen director nomenat amb caràcter provisional o accidental.  
c) Centres en els quals es trobe vacant el lloc de director, per qualsevol de les causes previstes en l'article cinquè dels decrets 12/1986, de 10 de febrer, 90/1986, de 8 de juliol i 89/1991, de 29 de maig.  
Segon  
Als centres que es refereix el número anterior, es procedirà a l'elecció de director davant la mesa electoral constituïda d'acord amb el que disposa l'article 17 del Decret 12/1986, article 16 del Decret 90/1986 i l'article 14 del Decret 89/1991, segons el tipus de centre.  
La votació s'efectuarà en la primera quinzena de juny, en el dia i l'hora que determine la mesa electoral esmentada.  
En aquesta data, la mesa electoral notificarà al director territorial d'Educació respectiu el resultat de l'elecció, i si escau, el nom del candidat que haurà obtingut majoria absoluta.  
Si en primera votació no obté la majoria absoluta cap candidatura, 48 hores després es procedirà a efectuar la segona votació. La candidatura que haja obtingut majoria absoluta, serà tramesa per la mesa electoral l'endemà al director territorial d'Educació, per al nomenament corresponent.  
Tercer  
Per tal de poder realitzar els nomenaments dels altres càrrecs directius, el director electe presentarà davant el consell escolar la proposta de membres del seu equip directiu per a la seua elecció, donat cas que no ho hagués fet en el moment de la presentació de la seua candidatura, en la forma prevista en l'article 18 del Decret 12/1986, article 17 del Decret 90/1986 o article 15 del Decret 89/1991. Designats aquests càrrecs, el director del centre trametrà la proposta de nomenament a la corresponent direcció territorial d'Educació, per tal que realitze tal nomenament d'acord amb el que disposen els decrets esmentats.  
Quart  
En absència de candidats, o quan aquests no obtingueren majoria absoluta, el director territorial corresponent procedirà d'acord amb el que disposa l'article 17.4 del Decret 12/1986, l'article 16.4 del Decret 90/1986 o l'article 14.5 del Decret 89/1991, segons corresponga.  
DISPOSICIONS FINALS  
Primera  
És autoritzada la secretaria general perquè dicte les instruccions que calguen per al desenrotllament i l'aplicació d'aquesta ordre.  
Segona  
Els directors territorials d'Educació, el director actual dels centres i la mesa electoral que amb aquesta finalitat es constituesca adoptaran les mesures que calguen per garantir el desenrotllament normal del procés d'elecció a què es refereix aquesta ordre.  
Tercera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Contra aquesta ordre, que posa fi a la via administrativa podrà interposar-se, prèvia comunicació al Conseller d'Educació i Ciència, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, d'acord amb el que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i els articles 57 i 58 de la Llei de la Jurisdicció Contenciosa-Administrativa. Tot això sense perjudici que s'interpose qualsevol altre que s'estime procedent.  
València, 8 d'abril de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI